VPN står for Virtual Private Network. Programmet oppretter en separat, kryptert tunnel til verdensveven som lar deg surfe privat. Det fungerer ved at nett-trafikken din blir omdirigert gjennom en annen server før den når den endelige destinasjonen. IP-adressen din skjules, og krypteringen sørger for at tredjeparter ikke kan avlese din kommunikasjon. VPN kan brukes på så og si alle enheter som er tilkoblet internett inkludert iPhone, Android, Windows og Mac.